|  |  |
| --- | --- |
| **Частична предварителна оценка на въздействието** | |
| **Институция:**  Министерство на земеделието, храните и горите | **Нормативен акт:**  Проект на Постановление на Министерския съвет за приемане на Наредба за изискванията към какаото и шоколадовите продукти |
|  |  |
| **Лице за контакт:**  Д-р Ива Янчева – главен експерт в дирекция „Политики по агрохранителната верига“ | **Телефон и ел. поща:**  02 985 11 305  ел. поща: [IYancheva@mzh.government.bg](mailto:IYancheva@mzh.government.bg) |
| **1. Проблем/проблеми за решаване:**  **Проблем 1 „Необходимост от нова Наредба за изискванията към какаото и шоколадовите продукти**  *1.1 Кратко опишете проблема/проблемите и причините за неговото/тяхното възникване. По възможност посочете числови стойности.*  В „Държавен вестник“ бр. 52 от 2020 г. беше обнародван новият Закон за храните, влязъл в сила от деня на обнародването му.  Съгласно § 8, ал. 1 от преходните и заключителни разпоредби на Закона за храните, подзаконовите нормативни актове по прилагането му се приемат, съответно издават, в 6-месечен срок от влизането на закона в сила, а съгласно ал. 3, до приемането, съответно издаването на актовете по ал. 1 се прилагат подзаконовите нормативни актове по прилагането на отменения Закон за храните, доколкото не противоречат на този закон.  На основание чл. 5 от Закона за храните специфичните изисквания към групи и подгрупи храни или определена храна от групи или подгрупи храни, тяхното производство, преработка и/или дистрибуция се определят с наредби на Министерския съвет.  Към настоящия момент е в сила и се прилага Наредбата за изискванията към какаото и шоколадовите продукти, приета с Постановление № 251 на Министерския съвет от 2002 г. (обн., ДВ, бр. 107 от 2002 г.). Наредбата е приета на основание чл. 4 от отменения Закон за храните.  Във връзка с гореизложеното е необходимо да бъде издадена нова наредба, на основание чл. 5 от новия Закон за храните, за изискванията към какаото и шоколадовите продукти, която да отмени съществуващата Наредба за изискванията към какаото и шоколадовите продукти, приета с Постановление № 251 на Министерския съвет от 2002 г.  Проектът на наредба следва структурата и съдържанието на съществуващата Наредба за изискванията към какаото и шоколадовите продукти. Разпоредбите в проекта на наредба са прецизирани и са съобразени с настъпилите промени в законодателството на Европейския съюз, както и в националното законодателство, и по-специално Закона за храните и Закона за управление на агрохранителната верига.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемът не може да се реши в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.  *1.3. Посочете защо действащата нормативна рамка не позволява решаване на проблема/проблемите.*  Приет е нов Закон за храните и е променена законовата делегация за приемане на наредбата.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Необходимо е в националната нормативна уредба да се въведат изискванията на Директива 2000/36/ЕО на Европейския парламент и на Съвета от 23 юни 2000 година относно какаовите и шоколадовите продукти, предназначени за консумация от човека (ОВ, специално българско издание: глава 13, том 030).  С проекта на наредба се създават и условия за прилагането на Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ L 304, 22.11.2011 г.) (Регламент (ЕС) 1169/2011).  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Последваща оценка на въздействие не е извършвана, както и анализи за изпълнението на политиката. | |
| **2. Цели:**  **Цел 1** „Определяне на ясни изисквания и критерии към наименованията, характеристиките, състава и етикетирането на какаото и шоколадовите продукти“.  **Цел 2** „Прецизиране и съобразяване на разпоредбите с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига“. Сближаването на законодателствата на държавите членки във връзка с какаото и шоколадовите продукти.  **Цел 3** „Гарантиране на висока степен на защита на здравето и правата на потребителите на територията на Република България, чрез осигуряване на подходяща информираност за групата храни, регламентирани в проекта“.  **Цел 4** „Улесняване на свободното движение на какаото и шоколадовите продукти и осигуряване на лесен достъп до висококачествени продукти“. Принципът на свободното движение на стоки е ключов елемент при създаването на отворен вътрешен пазар. Единният европейски пазар помага на предприятията в ЕС, като цяло, да изградят стабилна платформа в открита, разнообразна и конкурентна среда.  **Цел 5** „Ограничаване на възможностите за системни нарушения и повишаване на ефективността на контрола“. | |
| **3. Заинтересовани страни:**  1. Министерство на земеделието, храните и горите;  2. Българска агенция по безопасност на храните;  3. Бизнес оператори за производство на храни;  4. Бизнес оператори, които извършват дейност при дистрибуция на храни, включително търговия на дребно;  По данни на Българската агенция по безопасност на храните към м. май 2021 г.:   * Регистрираните обекти за производство на какао и шоколадови продукти в страната са 164 броя; * Обектите за дистрибуция (обекти за търговия на дребно и заведения за обществено хранене /обекти от Група 22, 24, 25, 26 и 28 от регистъра за храни по чл. 24 от Закона за храните/, регистрирани в страната са 95 102 бр.   5. Потребители на какао и шоколадови продукти. | |
| **4. Варианти на действие. Анализ на въздействията:** | |
| **4.1. По проблем 1:** | |
| **Вариант 1 „Без действие“:**  **Описание:**  Не се приема нова Наредба за изискванията към какаото и шоколадовите продукти и се запазват разпоредбите в съществуващата Наредба, която е издадена на основание чл. 4 от отменения Закон за храните.  При този вариант ще продължи да действа наредба, издадена на основание отменен закон, като няма да се постигне актуализиране и съответствие на подзаконовата нормативна уредба с настъпилите промени в законодателството на ЕС, както и в националното законодателство, и по-специално Закона за храните и Закона за управление на агрохранителната верига.  Няма да се постигне сближаването на законодателствата на държавите членки във връзка с изискванията към какаото и шоколадовите продукти.  **Положителни (икономически/социални/екологични) въздействия:**  Няма положителни въздействия.  **Отрицателни (икономически/социални/екологични) въздействия:**   1. **По отношение на органите, осъществяващи официален контрол:**   Органите на официалния контрол върху храните извършват контрол на групата храни, регламентирана в нормативния акт в съответствие с изискванията на европейското право и национално законодателство.  Трудности при извършване на ефективен контрол и проследяване на какао и шоколадови продукти.  Липса на актуална регламентация относно изчисляване на минималното съдържание на съставките в шоколадовите продукти за целите на официалния контрол.  За 2020 г. при извършването на официален контрол, инспектори от отделите „Контрол на храни” при Областните дирекции по безопасност на храните (ОДБХ) на територията на Република България, в част от тях съвместно с други институции, са извършили 185 918 бр. проверки в цялата страна на обекти за производство, търговия на едро и дребно с храни и заведенията за обществено хранене, в това число и обекти, в които се произвеждат какао и шоколадови продукти за дистрибуция на какао и шоколадови продукти.  **2. По отношение на бизнес оператори, производители, преработватели и/или вносители и бизнес оператори, извършващи дистрибуция на какао и шоколадови продукти, включително търговия на едро и дребно:**  Неправилно етикетиране и представяне на храните, неправилно използване на наименованията за групата храни, регламентирана в нормативния акт.  Липсата на посочената информация ще затрудни бизнес операторите, по отношение на производството и предлагането на какао и шоколадови продукти, обезпечаване на високо ниво на защита на потребителите и улесняване на техния избор по отношение на безопасни хранителни продукти с подходящо етикетиране.  Ще се затрудни свободното движение на какаото и шоколадовите продукти и осигуряването на лесен достъп до висококачествени продукти.  **3. По отношение на потребителите:**  Няма да бъде гарантирано изпълнението на общата цел, а именно гарантиране на висока степен на защита на здравето на потребителите на територията на Република България, чрез улесняване на техния избор по отношение на какаото и шоколадовите продукти.  Предлагането на пазара на какао и шоколадови продукти, криещи риск за здравето на потребителите.  **Специфични въздействия:**  **Въздействия върху малките и средните предприятия:**  Съвпадат с въздействията по отношение на бизнес операторите.  **Административна тежест:**  Не се наблюдава допълнителна административна тежест.  **Вариант 2 „Приемане на проект на ПМС за приемане на Наредба за изискванията към какаото и шоколадовите продукти“**  **Описание:**  След публикуването на новия Закон за храните, съгласно § 8, ал. 1 от преходните и заключителни разпоредби, подзаконовите нормативни актове по прилагането му се приемат, съответно издават, в 6-месечен срок от влизането на закона в сила. Следователно е необходимо да бъде приета нова наредба за изискванията към какаото и шоколадовите продукти, която да отмени съществуващата наредба и в която да бъдат актуализирани изискванията към производството и търговията на тази група храни.  С проекта на наредба се запазва транспонирането на Директива 2000/36/ЕО на Европейския парламент и на Съвета от 23 юни 2000 година относно какаовите и шоколадовите продукти, предназначени за консумация от човека.  Проектът на наредба следва структурата и съдържанието на съществуващата Наредба за изискванията към какаото и шоколадовите продукти. Изискванията в проекта на наредба към наименованията, състава, характеристиките и етикетирането не са нови, а съществуват и в сега действащата наредба. Те са прецизирани и са съобразени с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига.  Актуализират се изискванията към етикетирането на какаото и шоколадовите продукти.  Наименованията, под които какаото се предлага на пазара, са „какао на прах” или „какао“ за означаване на прахообразен продукт, който е получен чрез смилане на почистени, обелени и печени какаови зърна и който е с водно съдържание не повече от 9 % и съдържание на какаово масло в сухото вещество не по-малко от 20 % и „нискомаслено какао на прах”, „шоколад на прах“, „шоколад за напитки“, „подсладено какао на прах“.  Наименованията, под които шоколадовите продукти се предлагат на пазара са „шоколад“ за продукт, получен от какаови продукти и захари, съдържащ не по-малко от 35 % обща суха какаова маса, от която не по-малко от 18 % какаово масло и не по-малко от 14 % суха обезмаслена какаова маса и „млечен шоколад“, „шоколад със сметана“, „шоколад с обезмаслено мляко“, „фамилен млечен шоколад“, „бял шоколад“, „шоколад с пълнеж“, „шоколад с пълнители на зърнена основа“, „шоколадови бонбони“ или „Пралини“.  С проекта на наредба се създават и условия за прилагането на Регламент (ЕС) № 1169/2011 при етикетирането на групата храни, както и спазване на изискванията на Наредбата за предоставянето на информация на потребителите за храните, приета с Постановление № 97 на Министерския съвет от 2021 г. (обн., ДВ, бр. 25 от 2021 г.)  Регламентирани са дефинициите и наименованията, под които какаото и шоколадовите продукти се предлагат на пазара. Определен е и съставът на шоколадовите продукти, като добавянето на други хранителни съставки е регламентирано в количество не повече от 40 % от общата маса на крайния продукт.  Ще се постигне актуализиране и съответствие на подзаконовата нормативна уредба с настъпилите промени в правото на ЕС, както и в националното законодателство.  **Положителни (икономически/социални/екологични) въздействия:**  **1**. **По отношение на органите, осъществяващи официален контрол:**  Определянето на ясни критерии по отношение на изискванията към наименованията, характеристиките, състава и етикетирането на какаото и шоколадовите продукти способства за ограничаване на възможностите за системни нарушения и повишаване ефективността на контрола посредством улесняване дейностите по извършване на официален контрол в обектите за преработка и дистрибуция с обхванатата група храни.  Осъществява се и по-надежден контрол срещу подвеждащи практики за заблуда на потребителя.  Опазване на общественото здраве на територията на Република България.  Осигуряване на пълното въвеждане на разпоредбите на Директива 2000/36/ЕО.  **2. По отношение на бизнес оператори, производители, преработватели и/или вносители и бизнес оператори, извършващи дистрибуция на какао и шоколадови продукти, включително търговия на едро и дребно:**  Определяне на ясни изисквания и критерии към наименованията, характеристиките, състава и етикетирането на какаото и шоколадовите продукти.  Опазване на общественото здраве на територията на Република България.  Еднозначното тълкуване на наименованията, състава и характеристиките на какаото и шоколадовите продукти, също така и ясно разписаните изисквания при тяхното етикетиране ще гарантират свободното придвижване на продуктите от една част на Съюза към друга по същия начин, по който това става в границите на отделните държави, в съответствие с чл. 114 от Договора за функциониране на Европейския съюз, който предвижда приемането на мерки за сближаване на законовите, подзаконовите или административните разпоредби на държавите-членки, които имат за цел създаването или функционирането на вътрешния пазар.  Улесняването на свободното движение на какаото и шоколадовите продукти и осигуряването на лесен достъп до висококачествени продукти е ключов елемент при създаването на отворен вътрешен пазар. Единният европейски пазар помага на предприятията в ЕС, като цяло, да изградят стабилна платформа в открита, разнообразна и конкурентна среда. Ще способства за увеличаване на производството и предлагането на безопасни продукти, обезпечаване на високо ниво на защита на потребителите.  Това ще доведе до по-устойчиво производство и потребление.  Основно засегнати от прилагането му са бизнес оператори, производители на какао и шоколадови продукти и/или вносители и бизнес оператори, които извършват дейност, свързана с дистрибуция на какао и шоколадови продукти, включително търговия на едро и дребно.  **3. По отношение на потребителите:**  Гарантиране висока степен на защита на здравето и правата на потребителите на територията на Република България.  С приемането на наредбата ще се подобри информираността на потребителите и възможностите за контрол върху безопасността и качеството на предлаганите на пазара групи храни, регламентирани в акта. При ефективното й прилагане може да се очаква по-добре информиран избор на потребителя, по-надежден контрол срещу подвеждащи практики за заблуда на потребителя и увеличаване на дела на качествените и ефективни продукти, предлагани на пазара. Това от своя страна ще окаже положително влияние върху опазването на общественото здраве.  **Отрицателни (икономически/социални/екологични) въздействия:**  Не се очакват отрицателни въздействия.  **Специфични въздействия:**  **Въздействия върху малките и средните предприятия:**  Изискванията в проекта съществуват и се прилагат и към момента затова ефектите за МСП не са по-различни и по-значими от сега действащите.  **Административна тежест:**  Не се изискват допълнителни разходи, както и такива за такси или други административни или капиталови разходи. | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  |  |  | | --- | --- | --- | --- | --- | --- | |  | | **Вариант**  **„Без действие“** | **Вариант 1** | **Вариант 2** | **Вариант n** | | ***Ефективност*** | Цел 1: Определяне на ясни изисквания и критерии към наименованията, характеристиките, състава и етикетирането на какаото и шоколадовите продукти. | Ниска | Висока |  |  | | Цел 2: Прецизиране и съобразяване на разпоредбите с настъпилите промени в правото на ЕС, както и в националното законодателство.  Сближаването на законодателствата на държавите членки във връзка с какаото и шоколадовите продукти. | Ниска | Висока |  |  | | Цел 3: Гарантиране на висока степен на защита на здравето и правата на потребителите на територията на Република България чрез осигуряване на подходяща информираност за групата храни, регламентирани в проекта. | Средна | Висока |  |  | |  | Цел 4: Улесняване свободното движение на какаото и шоколадовите продукти и осигуряване на лесен достъп до висококачествени продукти. | Ниска | Висока |  |  | |  | Цел 5: Ограничаване на възможностите за системни нарушения и повишаване на ефективността на контрола | Ниска | Висока |  |  | | ***Ефикасност*** | Цел 1: Определяне на ясни изисквания и критерии към наименованията, характеристиките, състава и етикетирането на какаото и шоколадовите продукти. | Средна | Висока |  |  | | Цел 2: Прецизиране и съобразяване на разпоредбите с настъпилите промени в правото на ЕС, както и в националното законодателство.  Сближаването на законодателствата на държавите членки във връзка с какаото и шоколадовите продукти. | Ниска | Висока |  |  | | Цел 3: Гарантиране на висока степен на защита на здравето и правата на потребителите на територията на Република България чрез осигуряване на подходяща информираност за групата храни, регламентирани в проекта. | Средна | Висока |  |  | |  | Цел 4: Улесняване свободното движение на какаото и шоколадовите продукти и осигуряване на лесен достъп до висококачествени продукти. | Средна | Висока |  |  | |  | Цел 5: Ограничаване на възможностите за системни нарушения и повишаване на ефективността на контрола | Средна | Висока |  |  | | ***Съгласуваност*** | Цел 1: Определяне на ясни изисквания и критерии към наименованията, характеристиките, състава етикетирането на какаото и шоколадовите продукти. | Средна | Висока |  |  | | Цел 2: Прецизиране и съобразяване на разпоредбите с настъпилите промени в правото на ЕС, както и в националното законодателство.  Сближаването на законодателствата на държавите членки във връзка с какаото и шоколадовите продукти. | Средна | Висока |  |  | | Цел 3: Гарантиране на висока степен на защита на здравето и правата на потребителите на територията на Република България чрез осигуряване на подходяща информираност за групата храни, регламентирани в проекта. | Средна | Висока |  |  | |  | Цел 4: Улесняване свободното движение на какаото и шоколадовите продукти и осигуряване на лесен достъп до висококачествени продукти. | Средна | Висока |  |  | |  | Цел 5: Ограничаване на възможностите за системни нарушения и повишаване на ефективността на контрола | Средна | Висока |  |  | | |
| **6. Избор на препоръчителен вариант:**  **По проблем 1: Вариант 1 „Приемане на проект на ПМС за приемане на Наредба за изискванията към какаото и шоколадовите продукти“.** | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен,* регистрационен*; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  Не се създава нов регулаторен режим.  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*.  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  Проектът на наредба не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (обн., ОВ, бр. L 241, 17.9.2015 г.).  *1.6. В случай че се изменят регулаторни режими или административни услуги, посочете промяната.*  Не се изменят регулаторни режими или административни услуги. | |
| **6.3. Създават ли се нови регистри от прилагането на препоръчителния вариант (включително по отделните проблеми)?** | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?** | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани | |
| **7. Консултации:**      Проектът на Постановление на Министерския съвет за приемане на Наредба за изискванията към какаото и шоколадовите продукти ще бъде публикуван на интернет страницата на Министерство на земеделието, храните и горите и на Портала за обществени консултации за срок от 30 дни. | |
| **8. Приемането на нормативния акт произтича ли от правото на Европейския съюз?**      С проекта на акт се въвеждат разпоредбите на Директива 2000/36/ЕО.  С проекта на наредба се създават и условия за прилагането на Регламент (ЕС) № 1169/2011.  Директива 2000/36/ЕО се прилага по отношение на какаото и шоколадовите продукти. Основната цел на Директивата е посредством сближаване на законодателствата на държавите-членки да се улесни свободното движение на какаото и шоколадовите продукти, като същевременно се осигурява висока степен на защита на здравето, както и съществуващите разпоредби да се приведат в съответствие с общото законодателство на Съюза в областта на храните и с международните стандарти.  Регламент (ЕС) № 1169/2011 установява общите принципи, изисквания и отговорности, уреждащи информацията за храните, и по-специално етикетирането на храните. Той определя средствата за гарантиране на правото на потребителите на информация и процедурите за предоставяне на информация за храните, като се отчита необходимостта от предоставяне на достатъчна гъвкавост с оглед на бъдещото развитие и новите изисквания относно информацията.  Регламентът се прилага спрямо бизнес операторите в хранителната промишленост на всички етапи от хранителната верига, когато техните дейности се отнасят до предоставянето на потребителите на информация за храните. Той се прилага за всички храни, предназначени за крайния потребител, включително за храни, доставяни от заведения за обществено хранене, и храни, предназначени за снабдяване на заведения за обществено хранене.  Той се прилага за услугите по приготвяне и предлагане на храни, предоставяни от транспортни дружества, когато отправната точка е на територията на държавите-членки, за които се прилагат Договорите.  Съответните оценки на въздействието на ниво ЕС на описаните по-горе нормативни актове са били изготвени към момента на приемането им. | |
| **9. Изисква ли се извършване на цялостна предварителна оценка на въздействието поради очаквани значителни последици?** | |
| **10. Приложения:** | |
| **11. Информационни източници:**  Наредба за изискванията към какаото и шоколадовите продукти, приета с ПМС № 251 от 2002 г. (обн., ДВ, бр. 107 от 2002 г.);  Закон за храните;  Закон за управление на агрохранителната верига;  Директива 2000/36/ЕО;  Регламент (ЕС) № 1169/2011. | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност: д-р Милена Трендафилова**  **Директор на дирекция „Политики по агрохранителната верига“**  **Дата: 13.08.2021 г.**  **Подпис:** … | |